શેરબજારમાં હાલ સેન્સેક્સ શેરો પૂરતી તેજી મર્યાદીત હોય તેવું વાતાવરણ છે. સેન્સેક્સની બહાર એટલે કે મિડ કેપ, સ્મોલ કેપ શેરો પર કે તેના બેન્ચમાર્ક આંક પર નજર નાંખવામાં આવે તો ચિત્ર બીજું જ ઉપસી રહ્યું છે અને તે રોકાણકારોને નિરાસ કરતું છે. ફંડોના ચર્નિંગની સાથે કેટલાક શેરોમાં ઓડિટર્સ દૂર થવાની લઇને પ્રમોટરો દ્વારા મોટા પાયે શેરો પ્લેજ્ડ કરવા, ફંડોએ મોટા પાયે શેરો ઓફલોડ કરવા, વિદેશી રોકાણકારોનો હિસ્સો ઘટવો, સેબીના નવા ધોરણોને કારણે સ્મોલ અને મિડ કેપ શેરોની વ્યાખ્યા બદલાતા પોર્ટફોલિયો ચર્નિંગ થવું જેવા અનેક કારણોએ મિડ અને સ્મોલ કેપ શેરોમાં તેજીનો જુવાળ અદશ્ય રહ્યો છે. એક તરફ સેન્સેક્સ નવી ઊંચી સપાટીએ પહોંચ્યો છે તો મિડ અને સ્મોલ કેપ આંક ટોચથી અનુક્રમે 13 અને 20 ટકા નીચે ટ્રેડ થઈ રહ્યા છે. વ્યાક્તિગત શેરોના ભાવ તો આના કરતાં અનેક ગણા તૂટ્યા છે.